LIETUVOS RESPUBLIKOS APLINKOS MINISTRAS

ĮSAKYMAS

DĖL LIETUVOS RESPUBLIKOS APLINKOS MINISTRO 2024 M. SPALIO 28 D. ĮSAKYMO NR. D1-363 „DĖL DAUGIABUČIO NAMO ATNAUJINIMO (MODERNIZAVIMO) INVESTICIJŲ PLANO RENGIMO TVARKOS APRAŠO PATVIRTINIMO“ PAKEITIMO

2025 m. sausio 23 d. Nr. D1-7

Vilnius

1. P a k e i č i u Daugiabučio namo atnaujinimo (modernizavimo) investicijų plano rengimo tvarkos aprašą, patvirtintą Lietuvos Respublikos aplinkos ministro 2024 m. spalio 28 d. įsakymu Nr. D1-363 „Dėl Daugiabučio namo atnaujinimo (modernizavimo) investicijų plano rengimo tvarkos aprašo patvirtinimo“:

1.1. Pakeičiu 5 punktą ir jį išdėstau taip:

„5. Investicijų planas yra daugiabučio namo atnaujinimo (modernizavimo) projekto rengimo etapo dalis, jame, įvertinus architektūros, aplinkos, kraštovaizdžio, nekilnojamojo kultūros paveldo vertybių ir jų teritorijų apsaugos reikalavimus, pagal namo energinio naudingumo sertifikato ir namo fizinės būklės tyrimo ir vertinimo duomenis ir reikalavimus pagrindžiamos namo atnaujinimo (modernizavimo) priemonės, nustatant jų energinį ir ekonominį efektyvumą, investicijų dydį ir paskirstymą butų ir kitų patalpų savininkams, įskaitant 20 procentų statybos darbams rezervą, kuris apskaičiuojamas tik Tvarkos aprašo 10.12 papunktyje nurodytu atveju ir naudojamas Tvarkos aprašo 24 punkte nurodytais atvejais, nustatomos pagrindinės techninės užduoties sąlygos parengti daugiabučio namo atnaujinimo (modernizavimo) techninį darbo projektą.“

1.2. Pakeičiu 10.12 papunktį ir jį išdėstau taip:

„10.12. 20 procentų statybos darbams rezervas (APVIS apskaičiuoja automatiškai nuo statybos rangos darbų sumos, skirtos energinį efektyvumą didinančioms ir kitoms priemonėms įgyvendinti);“.

2. Pripažįstu netekusiu galios Lietuvos Respublikos aplinkos ministro 2009 m. lapkričio 9 d. įsakymą Nr. D1-677 „Dėl Daugiabučio namo atnaujinimo (modernizavimo) investicijų plano rengimo tvarkos aprašo patvirtinimo“ su visais pakeitimais ir papildymais.

3. Nustatau, kad kituose teisės aktuose Lietuvos Respublikos aplinkos ministro 2009 m. lapkričio 9 d. įsakymas Nr. D1-677 „Dėl Daugiabučio namo atnaujinimo (modernizavimo) investicijų plano rengimo tvarkos aprašo patvirtinimo“ atitinka Lietuvos Respublikos aplinkos ministro 2024 m. spalio 28 d. įsakymą Nr. D1-363 „Dėl Daugiabučio namo atnaujinimo (modernizavimo) investicijų plano rengimo tvarkos aprašo patvirtinimo“.

Aplinkos ministras	Povilas Poderskis